སེམས་ཀྱི་རྣམ་གཞག་གི་ཐོག་ལ་དོ་སྣང་སླེབས་ཡོང་དུས་ལྟ་གྲུབ་ཡོད་པའི་ཆོས་བརྒྱུད་དེ་ཚོའི་ནང་ནས་སྡེ་ཚན་གཉིས་ཕྱེས་ནས་འཇིག་རྟེན་བཀོད་པ་པོ་འདོད་མཁན་གྱི་ཆོས་བརྒྱུད་ཁག་ཅིག་དང༌།འཇིག་རྟེན་བཀོད་པ་པོ་མི་འདོད་པའི་ཆོས་བརྒྱུད་ཁག་ཅིགའཇིག་རྟེན་བཀོད་པ་པོ་འདོད་མཁན་གྱི་ཆོས་བརྒྱུད་དེ་ཚོའི་ཉམས་ལེན་གཙོ་བོ་དེ་དད་པ་རང་ལ་བརྟེན་པ་ཆགས་ཀྱི་ཡོད་རེད།དད་པ་རྩེ་གཅིག་པ་ཞིག་ཆགས་ཡོང་དུས་རྩ་བ་སྙིང་རྗེའི་བདག་ཉིད་ཅན་གྱི་དཀོན་མཆོག་གི་རྗེས་སུ་འབྲངས་ཕྱིན་ཆད་ལ་བྱམས་པ་དང༌།བརྩེ་བ།བཟོད་པ།ཆོག་ཤེས་ཟེར་བ་དེ་ཚོ་ཉམས་ལེན་བྱེད་དགོས་པ་ལྟ་གྲུབ་ཡོད་པའི་ཆོས་ལུགས་ཚང་མས་གཅིག་གྱུར་གྱིས་ཤོད་ཀྱི་ཡོད་རེད།ཡིན་ན་ཡང་གཙོ་བོ་དེ་རྩེ་གཅིག་པའི་དད་པ་དེའི་སྒང་ལ་འགྲོ་སྡོད་ཀྱི་འདུགདད་པ་དེ་རྒྱུ་གང་ལ་བརྟེན་ནས་བྱུང་བ།རྐྱེན་གང་ལ་བརྟེན་ནས་བྱུང་བ་ཞེས་དེ་འདྲའི་རྩད་གཅོད་མེད་པར་རྩེ་གཅིག་པའི་དད་པ་དེའི་སྒང་འགྲོ་སྡོད་པ་ཞིག་རེད།དེ་འདྲ་ཡིན་དུས་སེམས་ཀྱི་རྣམ་གཞག་མང་པོ་རྩད་གཅོད་བྱེད་དགོས་པ་གང་ཡང་མི་འདུག